Eetris on Jeruusalemma Uudiste erisaade ja Pekka Sartola.
Head laupäeva õhtut! Tere tulemast! Teemaks on:
Naine saab päästetud laste sünnitamise kaudu, või kas saab?
Seegi küsimus on hämmastanud nii naissoost kui muud kristlaskonda,
ja on andnud kütust
nn teaduslikule, uute uurimiste valguses toimivale piiblikriitikale.
Selle väitega on püütud näidata, et piibellik päästeküsimus on vigane
ja samas on püütud tõestada,
et Piibli tekstid pole tõesed ja usaldusväärsed.
Siin on seega küsimus naises, päästes ja selles, kuidas see toimub.
Seda ei saa ühendada otseselt ühegi valeõpetusega,
vaid pigem õpetusega või Piibli tõlgendusega,
kuid võtsin selle vaatluse alla, kuna selle mõte toob esile
piiblivastast õpetust inimese pääsemise kohta.
Kui pealkirja küsimusele otsitakse vastust Piiblist,
ja üksnes sealt seda tulekski otsida, siis vastus on kindlasti eitav.
Naine ei saa päästetud igavesse ellu osaduses Jumalaga
laste sünnitamise kaudu.
Kogu mõte on karjuvas vastuolus Piibli päästeõpetusega.
Väide nagu naine saaks päästetud ainult ja alles pärast sünnitamist
lihtsalt ei kõlba kuskile.
Ometi leidub tekst selles vormis peaaegu kõigis piiblitõlgetes,
nii et küsimus peab olema täiesti milleski muus
kui päästeõpetuse mõistes,
sest päästet igavesse ellu puudutavas küsimuses
on Piibel täiesti absoluutne.
Tekst antud vormis leidub Pauluse 1. kirjas Timoteosele,
peatükis 2, salmis 15.
"Ent ta pääseb lastesünnitamise kaudu,
kui ta mõõdukuses jääb usku ja armastusse ja pühitsusse."
Probleemküsimused on seega pääste ja laste sünnitamine,
mis on ühendatud tähendama üht ja sama asja.
Teisisõnu satuksid lastetud naised seega hukatusse
või neile oleks määratud mingi teine saatus,
mida Piibel ei maini.
Seda Pauluse kirja mainitud kohta on püütud ka sobitada konteksti,
mis viitaks Jeesusele nii,
et Eeva järeltulija sünnitas maailma Päästja.
Minu meelest veidi meelevaldne tõlgendus,
kuigi mõte iseenesest on õige, aga ei sobi antud konteksti.
Kui Piibel õpetab siiski absoluutse selgusega
usust õigeks saamise õpetust, siis miski on antud kontekstis viltu.
Kui vaatame sõnaraamatut, hakkab probleem lahenema.
Sõna 'pääste', kreeka keeles sothesetai, mida siin kasutatakse,
ei tähenda sugugi alati pääsemist igavesse ellu,
milleks tõlkijad on selle tõlgendanud.
Täpselt sama üldiselt tähendab see tavaliselt pääsemist millestki,
millegi eest kaitstud olemist, paranemist, kahjustamata jäämist,
terviklikuks saamist, millestki eemale hoidmist.
Need teised tõlkevõimalused on sama tõesed,
ja vaid kontekst otsustab, millist neist tuleks kasutada.
Peame naasma hetkeks 1. Timoteose kirja peatükki
ja Pauluse sõnumi tuuma juurde. Kiri kirjutati Timoteosele Efesosse,
mis oli üks antiigiaja
ja eriti tolle aja gnostitsismi kantse.
Apostel pidi pidama tuliseid debatte
ja doktriini teemalisi väitlusi just gnostitsismi vastu
ja seepärast sisaldab kirja algusosa
rohkesti hoiatusi eksiõpetuste ja -õpetajate vastu.
Paulus tundis gnostitsismi ja ka selle mõjusid
põhjalikumalt kui keegi teine ning selgitas neid Timoteosele.
Et mõistaksime, milles toona küsimus oli,
tasub selgitada veidi täpsemalt tollal Efesoses valitsenud gnostitsismi.
Järgnev võib olla mõnede arvates hämmastav ja ebamäärane,
kuid enamik eksiõpetusi just sellised ongi.
Gnostitsism õpetas, et Jumal on muidugi olemas,
kuid Ta on kauge, tundmatu ja ligipääsmatu.
Temast lähtus algselt teine, madalama astme jumalolend,
kuid kes on kahesooline isa-emajumal
või siis lihtsalt naissoost jumal ehk ürgema,
nimega Pistis, Sofia või Epinoia.
Leidub ka teisi nimevariante.
See ürgema-jumal sünnitas kogemata taas uue jumala,
looja-jumala, demiurgi, kes on gnostitsismi järgi
Vana Testamendi Jumal.
Ta on siiski kurjuse jõud,
kes püüdis luua inimest, kuid tal ei õnnestunud talle elu anda.
Kui naissoost ürgema-jumal ehk Pistis, Sofia või Epinoia
puhub inimesse valgusjõudu,
saab see valgustatud ja hakkab elama,
aga temast saab androgüün ehk mees ja naine samas kehas.
Tema nimi on siiski Adam.
Siis lõikab see elu andvaks loojaks kõlbmatu demiurg
Aadamast tüki ja loob sellest naise, Eeva.
Liigume seega veidi ja näiliselt
Piibli loomisloo süsteemis.
Aga selles Eeva tükis oli suurem kogus ürgema valgusjõudu,
ja nii tekib demiurgis seksuaalne kirg Eeva suhtes,
ta võrgutab naise, äratab ta tundma oma seksuaalsust,
võtab kasutusele abielu ja laste sünnitamise.
Ürgema avab siiski nende silmad kogu sündmuse koleduse suhtes
ja nad märkavad äkitselt, et on kaks eri isikut - mees ja naine,
kuid leiavad, et see on õnnetu ja ürgema tahte vastane olukord.
Nii tahavad nad tagasi olukorda,
kus võivad olla nii mees kui naine ühes ja samas isikus,
ehk uuesti androgüüniks saada.
Nüüd jõuame efeslaste gnostitsismi tuuma juurde.
Ürgema õpetas ka naisi hoiduma demiurgist ja nii ka mehest
ning kuidas selle mõjust, abielust, seksuaalsusest
ja laste sünnitamisest saab ja tuleb vabaneda.
See toimub lihtsalt abielust keeldumisega,
seksuaalsuse lämmatamisega ja laste sünnitamisest keeldumisega.
Samal ajal tõstetakse mehe ja naise vahelises suhtes võimule just naine,
sest neis on ürgema valgusjõud.
Nad on saanud seega ka rohkem valgustust,
nad on uus emajumala seeme
ja võivad olla seega ka meestele autoriteediks.
Kolm salmi varem puudutab Paulus just seda poolt, (1. Timoteose 2:12),
tõdedes, et ta ei luba naisel õpetada ja mehe üle valitseda.
Kui gnostikud õpetasid endiselt, et Jeesus tuli ja tühistas loomiskorra,
andes naisele õiguse mehe üle valitseda,
võttis Paulus range seisukoha selle vastu.
Valitseda, kontrollida on alg-kreeka keeles authenteo,
millega gnostikud mõtlesid ülimat ja absoluutset autoriteeti.
Kristlased aga mõistsid juba toona,
et see positsioon kuulub ainuüksi Jumalale, mitte inimesele.
Need olid asjad, millele Paulus Timoteosele kirjutades mõtles.
Gnostitsism oli sööbinud sügavale efeslaste argiellu
ja religioossesse kultuuri,
mistõttu end kristlaseks nimetav pidi sellest selgelt lahku lööma.
Kui gnostitsism õpetab,
et naine on saastunud just laste sünnitamise kaudu,
siis end kristlaseks tunnistav naine peab näitama, et on eri meelt
ja usub teistmoodi.
Nii on usklik naine, kes sünnitab lapse, kaitstud,
hoiab eemale (sothesetai), mitte ei pääse, vaid hoiab eemale
mainitud gnostitsistlikust õpetusest.
Nii näitab ta, et gnostitsism on kristlikule usule ja õpetusele võõras
ja loomiskorra vastane tõlgendus,
täpselt samuti nagu see,
et naine oleks oma mehe suhtes kõrgeimas ja autoriteetses rollis.
Nii et eelmainitud 1. Timoteose 2:15 tähendab pigem seda,
et usklik naine hoiab eemale ja erineb
efeslaste ühiskonnas valitsevast gnostitsistlikust eksiõpetusest
lapse või laste sünnitamise kaudu.
Pääsemine igavesse ellu ei kuulu üldse antud konteksti,
sest gnostitsismi õpetus laste sünnitamise kohta
ja sellest hoidumine, on antud konteksti tuumküsimus.
Samas rõhutab Paulus siiski selgelt ka seda,
et üksnes laste sünnitamine iseenesest ei too olemuslikku vahet
uskliku naise ja gnostitsistliku õpetuse vahele,
vaid püsimine usus, armastuses, pühitsuses ja mõõdukuses.
Neist tähtsaim, olulisim ja lõpuks ainus õige tee on usk, ainult usk.
Üksikute piiblisalmidega, nagu ka antud juhul,
päästmist tähendava sõna tõlgendamine vaid ühel viisil,
ei saa ega tohi omada sellist otsustavat autoriteeti,
millega lükataks ümber kogu ülejäänud Piibli ilmutus.
Eriti sel juhul mitte, kui küsimus on inimese päästes,
mis on Piibli nagu ka inimese ja Jumala suhte keskseim teema.
Usu Issandasse Jeesusesse, siis saad päästetud,
öeldi ühele filiplasest vangivalvurile.
Sama pääste määratlus kehtib endiselt nii mehele kui naisele.
See on tänaseks kõik.
Loodetavasti õnnestus mul selgitada seda veidi problemaatilist piiblisalmi,
nii et tõlgendus naise pääsemisest igavesse ellu osaduses Jumalaga,
ja teiselt poolt laste sünnitamise küsimus on kaks ise asja
ega pole omavahel kuidagi seotud.
Järgmises saates käsitleme küsimust,
mida seostatakse kontekstiga, kuhu see tingimata ei kuulu -
Noa märki ja kümmet pruutneitsit.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee